Koduloopäevi on seltsis korraldatud taasloomisest (1995) saadik. Neid on pühendatud Jakob Hurdale, Gustav Adolph Oldekopile, Jaan Vahtrale ja teistele Põlva-kandiga seotud suurkujudele, samuti suursündmustele (nt 1855. aastal toimunud esimese eestlaste laulupeo meenutamine).
#000003
Konverentsi avas Põlva vallavanem Georg Pelisaar, kes rääkis teemal „Kuidas elab suurvald Põlva“. Ta andis kõneka ülevaate vallavalitsuse formeerimisest, sealhulgas kaadriprobleemidest, valla demograafilisest seisust ja tutvustas valla allasutuste struktuuri. Haldusreformi käigus ühinesid Põlva vallaga Ahja, Laheda, Mooste ja Vastse-Kuuste vald.
#000005
Välisministeeriumi avalike suhete osakonna nõunik Jüri Trei, ühtlasi Eesti Lipu Seltsi esimees, käsitles talle omasel emotsionaalsel kombel hingelähedasi teemasid: Eesti lipp ja eestlus Peterburis. Ta on kaardistanud 8. aprillil 1917 (ukj.) Peterburis toimunud eestlaste suure manifestatsiooni teekonna. Suurrongkäik (marssis 40 000 inimest!) andis esmakordselt maailmale teada eestlaste tõsistest iseseisvuspüüetest. Jüri Trei puudutas oma ettekandes ka tänapäeva Eesti elu. Tema hinnangul libisevad noored ühelt ametikohalt teisele, andmata endale aega süvenemiseks ega mõtle sellele, mida nad ühiskonnale anda võiksid.
#000006
Võru Instituudi projektijuht Tiia Allas tutvustas oma põhjalikus võrukeelses ettekandes instituudi kirjastusel äsjailmunud Raimond Kolga mahukat luulekogu „Peo pääl elu hõpõ“. Võru- ja kirjakeelseid luuletusi sisaldava raamatu koostajaks on Õnne Kepp.
#000007
Kuna järgmisel aastal on suurpõgenemise 70. aastapäev, on lavastust „Sügis 1944“ kavas mitmel korral ette kanda.
#000010